Source: https://www.teleoff.gov.sk/zasady-ochrany-osobnych-udajov-a-prava-dotknutych-osob/
Timestamp: 2018-12-12 21:41:47+00:00
Document Index: 15782615

Matched Legal Cases: ['čl. 15', 'čl. 16', 'čl. 17', 'čl. 8', '§ 15', 'čl. 18', 'čl. 20', 'čl. 21', 'čl. 7']

Zásady ochrany osobných údajov a práva dotknutých osôb | Úrad pre reguláciu elektronických komunikácií a poštových služieb
Úrad pre reguláciu elektronických komunikácií a poštových služieb (ďalej len „prevádzkovateľ“) so sídlom Továrenská 7 , 828 55 Bratislava, IČO 42 355 818 dbá o ochranu osobných údajov, ktoré nám ako dotknutá osoba odovzdávate. Je dôležité, aby ste vedeli, že osobné údaje, ktoré nám poskytujete, spracovávame zodpovedne, transparentne a v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov (ďalej len „nariadenie“) a zákona č. 18/2018 Z. z. o ochrane osobných údajov (ďalej len zákon o ochrane osobných údajov“).
V prípade akýchkoľvek otázok a žiadostí týkajúcich sa spracovania vašich osobných údajov sa na nás môžete obrátiť.
Prevádzkovateľ zriadil inštitút zodpovednej osoby v zmysle nariadenia.
Mgr. Ľudovít Blázy
Email: gdpr@teleoff.gov.sk
Tel. č. : 02/ 57881 352
Kancelária: 302
1. Právo na prístup k osobným údajom (čl. 15 Nariadenia).
Vaším právom je požiadať prevádzkovateľa o informácie, aké osobné údaje a v akom rozsahu a na aký účel o vás spracovávame. Tieto informácie vám poskytneme zadarmo v lehote najneskôr 30 dní, v mimoriadnych situáciách najneskôr v lehote 90 dní. O predĺžení lehoty v mimoriadnych prípadoch vás budeme včas informovať.
Ak budete požadovať oznámenie informácií, ktoré o vás evidujeme, budeme najprv potrebovať overiť, že ste skutočne osoba, ktorej patrí táto informácia. Vo vašej žiadosti teda uveďte dostatočnú identifikáciu vašej osoby. V prípade potreby máme právo vyžiadať si doplňujúce informácie na vašu identifikáciu, než vám poskytneme osobné údaje, ktoré spracovávame k vašej osobe.
Ak ste podali žiadosť elektronickými prostriedkami, informácie sa poskytnú v bežne používanej elektronickej podobe, pokiaľ nepožiadate o iný spôsob doručenia.
2. Právo na opravu (čl. 16 Nariadenia)
3. Právo na výmaz (čl. 17 Nariadenia)
Máte právo, aby sme osobné údaje, ktoré sa Vás týkajú, bez zbytočného odkladu vymazali, ak je naplnený niektorý z nasledovných dôvodov:
Odvoláte súhlas, na základe ktorého sa spracúvanie vykonáva, ak neexistuje iný právny základ na spracúvanie
Ako dotknutá osoba namietate voči spracúvaniu, ktoré je vykonávané na právnom základe verejného záujmu alebo oprávneného záujmu a neprevažujú žiadne oprávnené dôvody na spracúvanie
Osobné údaje sa spracovali nezákonne
Osobné údaje musia byť vymazané, aby sa splnila zákonná povinnosť podľa práva Európskej únie alebo práva Slovenskej republiky
Osobné údaje sa získavali v súvislosti s ponukou služieb Informačnej spoločnosti podľa čl. 8 Nariadenia alebo § 15 ods. 1 zákona o ochrane osobných údajov
Toto právo sa neuplatňuje, ak je spracúvanie osobných údajov potrebné napríklad na uplatnenie práva na slobodu prejavu a na informácie, na splnenie zákonnej povinnosti, alebo na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi, z dôvodov verejného záujmu v oblasti verejného zdravia, na účely archivácie vo verejnom záujme, na účely vedeckého alebo historického záujmu, či na štatistické účely, na preukazovanie uplatňovanie alebo obhajovanie právnych nárokov.
4. Právo na obmedzenie spracúvania (čl. 18 Nariadenia)
Máte právo na obmedzenie spracovania osobných údajov v nasledovných prípadoch:
Napadnete správnosť osobných údajov, a to počas obdobia umožňujúceho prevádzkovateľovi overiť správnosť osobných údajov
Spracúvanie je protizákonné a vy ako dotknutá osoba namietate proti vymazaniu osobných údajov a žiadate namiesto toho obmedzenie ich použitia
Vaše osobné údaje už ako prevádzkovateľ nepotrebujeme na účely spracúvania, ale potrebujete ich ako dotknutá osoba na preukázanie, uplatňovanie alebo obhajovanie právnych nárokov
Namietate voči spracúvaniu, ktoré je vykonávané na právnom základe verejného záujmu alebo oprávneného záujmu, a to až do overenia, či oprávnené dôvody na strane prevádzkovateľa prevažujú nad Vašimi oprávnenými dôvodmi ako dotknutej osoby
Ak dôjde k obmedzeniu spracúvania osobných údajov ako prevádzkovateľ takéto údaje môžeme len uchovávať alebo spracúvať na účely preukazovania, uplatňovania alebo obhajovania právnych nárokov, na ochranu práv iných osôb alebo z dôvodu dôležitého verejného záujmu. Iné spracúvanie je možné len so súhlasom dotknutej osoby.
Ak by malo dôjsť k zrušeniu obmedzenia spracúvania osobných údajov, dotknutú osobu budeme vopred informovať.
5. Právo na prenosnosť údajov (čl. 20 Nariadenia)
Máte právo získať osobné údaje, ktoré o vás evidujeme, v štruktúrovanom, bežne používanom a strojovo čitateľnom formáte. Na základe vašej žiadosti môžu byť tieto dáta odovzdané inému prevádzkovateľovi, pokiaľ je to technicky možné.
Právo na prenosnosť osobných údajov je možné uplatniť iba za predpokladu, že:
Spracúvanie zakladá na právnom základe súhlas alebo zmluva a
Spracúvanie je vykonávané automatizovanými prostriedkami
6. Právo namietať (čl. 21 Nariadenia)
7. Právo na automatizované individuálne rozhodovanie vrátane profilovania
Ako dotknutá osoba máte právo na to, aby sa na Vás nevzťahovalo rozhodnutie, ktoré je založené výlučne na automatizovanom spracúvaní, vrátane profilovania, a ktoré má právne účinky, ktoré sa Vás týkajú alebo Vás podobne významne ovplyvňujú.
Uvedené sa neuplatňuje, ak je rozhodnutie:na uzavretie alebo plnenie zmluvy medzi Vami ako dotknutou osobou a prevádzkovateľom
povolené právom Únie alebo právom SR, ktorému ako prevádzkovateľ podliehame a ktorým sa zároveň stanovujú aj vhodné opatrenia zaručujúce ochranu Vašich práv a slobôd a oprávnených záujmov ako dotknutej osoby
založené na Vašom výslovnom súhlase
8. Právo na odvolanie súhlasu (čl. 7 Nariadenia)
V prípade, ak je spracúvanie Vašich osobných údajov založené na súhlase, máte právo tento súhlas kedykoľvek odvolať.
Súhlas možno odvolať rovnakým spôsobom ako bol udelený. Zároveň súhlas môžete odvolať aj:
Emailovou správou zaslanou zodpovednej osobe ludovit.blazy@teleoff.gov.sk
Telefonicky na telefónnom čísle 02/ 57881 352
Zaslaním písomnej žiadosti na adresu sídla prevádzkovateľa s uvedením textu na obálke „GDPR odvolanie súhlasu“
Dovoľte, aby sme Vás informovali, že ako prevádzkovateľ dbáme na bezpečnosť osobných údajov, ktoré nám odovzdávate. Prijali sme vhodné technické a organizačné opatrenia, aby sme vaše údaje dostatočne chránili s ohľadom na závažnosť ich spracovania. K vašim osobným údajom, ktoré sme od vás získali, nemá prístup žiadna neoprávnená osoba a neodovzdávame ich bez vášho súhlasu ďalším subjektom na ďalšie spracovanie, ak to nevyžaduje zákon, alebo v prípade ochrany našich právnych záujmov.